SET สัปดาห์นี้ จับตาผลประกอบการ Q2/60 กลุ่มธนาคาร
โบรกฯคาดตลาดสัปดาห์นี้ Rebound หลังดัชนีแกว่งตัวปรับฐานเล็กๆ ในสัปดาห์ที่ผ่านมาตามราคาน้ำมัน โดย SET มีแรงหนุนจากภาพพื้นฐานด้านเศรษฐกิจไทยเชิงบวก
10 ก.ค. 2560

Weekly outlook : Rebound แนวต้าน 1,578/1,585 จุด แนวรับ 1,564/1,560 จุด
บล.โนมูระ พัฒนสิน ระบุในบทวิเคราะห์ว่า สัปดาห์นี้ (10 – 14 ก.ค.) คาดตลาด Rebound หลังดัชนีมีการแกว่งตัวปรับฐานเล็กๆ ในสัปดาห์ที่ผ่านมาตามราคาน้ำมัน โดย SET มีแรงหนุนจากภาพพื้นฐานด้านเศรษฐกิจไทยเชิงบวกโดยผลการประชุม กนง. ล่าสุด มีมติคงอัตราดอกเบี้ยนโยบายที่ 1.5% ตามตลาดคาด และส่งสัญญาณปรับคาดการณ์ GDP ไทยปี 2017 ขึ้น สู่ 3.5% จาก 3.4% และปี 2018 ขึ้นสู่ 3.7% จาก3.6% บ่งชี้ถึงภาพรวมเศรษฐกิจไทย 2H17 มีพัฒนาการดีกว่า 1H17 เป็นปัจจัยหนุนตลาดสินทรัพย์เสี่ยงไทยระยะกลางแข็งแกร่ง และมีโอกาสที่ Fund Flows จะทยอยไหลเข้าไทยต่อเนื่อง และส่งผลให้ค่าเงินบาทแข็งค่า สอดคล้องกับมุมมองของนักวิเคราะห์ค่าเงิน Nomura
ล่าสุดมีการปรับคาดการณ์ค่าเงินบาท ณ สิ้นปี 2017 แข็งสู่ 33.2 บาท/ดอลล่าร์จาก 34.0 บาท/ดอลล่าร์ และสิ้นปี 2018 ที่ 32.8 บาท/ดอลล่าร์ จาก 33.5 บาท/ดอลล่าร์ เป็นจิตวิทยาบวกต่อการลงทุนใน SET นอกจากนี้ทีมกลยุทธ์คาดว่า นักลงทุนกำลังรอประเมินผลประกอบการไตรมาส 2/60 ของกลุ่มธนาคาร ที่จะทยอยออกมาในสัปดาห์นี้
โดยคาดการณ์กลุ่มธนาคาร 8 บริษัท ภายใต้ Coverage ของ CNS คาดจะมีกำไรสุทธิรวมที่ระดับ 4.4 หมื่นล้านบาท (+0.2% y-y, -2.9% q-q) มีเพียง TCAP ที่คาดกำไรสุทธิจะเติบโต เทียบช่วงเดียวกันของปีก่อนและ เทียบไตรมาสก่อนหน้าในขณะที่คาด KTB มีกำไรที่ลดลง เทียบช่วงเดียวกันของปีก่อนและ เทียบไตรมาสก่อนหน้ามากที่สุด
โดยแนวโน้มกำไรที่จะออกมาในสัปดาห์นี้ (TISCO 11 ก.ค., LHBANK &amp; KKP &amp; TCAP 14 ก.ค.) หากออกมาโดยรวมใกล้เคียงคาดหรือดีกว่าคาด ตลาดจะใช้เป็นจังหวะ Buy of Fact จากมุมมองที่ประเมินกำไร ไตรมาส 2/60 ค่อนข้างแย่อยู่แล้ว แต่กรณีกลับกันหากกำไรออกมาแย่กว่าคาดมากจะส่งผลลบทำให้ ตลาดปรับฐานอีกระรอกสั้นๆ ดังนั้นมุมมองตลาดตั้งไว้ที่ภาพของ Cossensus ไม่ได้คาดหวังผลประกอบการ ไตรมาส 2/60 มาก น่าจะทำให้เกิดแรงซื้อ หลังงบออกเพื่อมอง 2H17 ที่โดดเด่นมากว่า จึงประเมิน SET จะค่อยๆ Rebound ในกรอบแนวต้าน 1,578/1,585 จุด โดยมีแนวรับ 1,564/1,560 จุด
&lt;&lt;&lt;คลิกเพื่อดูรายละเอียด&gt;&gt;&gt;